### Resumé

Det tekniske budgetforslag 2026-2029 herunder de generelle budgetbemærkninger og takster fremlægges til udvalgets godkendelse. Derudover orienteres udvalget om det tekniske anlægsbudgetforslag.

### Sagsfremstilling

Ifølge den interne tidsplan for budgetlægningen 2026-29 godkendt af Teknisk Udvalg den 4. marts 2025 skal udvalget i dag godkende:

* Teknisk budgetforslag 2026-29,
* Generelle bemærkninger og
* Takster

Herudover orienteres udvalget om:

* Teknisk anlægsbudgetforslag

##### **Ad 1. Teknisk Budgetforslag 2026-29**

Udgangspunktet for den tekniske budgetramme er det vedtagne budget 2025, korrigeret for efterfølgende politiske beslutninger.
Nettorammen for 2026 for Teknisk Udvalg udgør 261,638 mio. kr. og fordeler sig i følgende hovedoverskrifter:

![](data:image/jpeg;base64...)
Figur 1: Tabel med budgetforslag 2026-2029, fordelt på hovedområder.

Ændringer mellem 2025 og 2026 vedrører dels sidste stigning til Kollektiv Trafik på 0,2 mio. kr. jf. budgetforlig 2024, dels mindre tekniske justeringer fra Lov- og cirkulæreprogrammet og dels omprioriteringsbidrag. Omprioriteringsbidraget består af 0,234 mio. kr. i ny besparelse for budget 2026, og dertil kommer en rest fra sidste år på 995 t.kr. som kun blev løst engangs i 2025. Det var 0,6 mio. kr. vedr. toiletter og 0,295 mio. kr. fra ½ sæson af skøjtebanen.

Udvalget skal drøfte, hvordan omprioriteringsbidraget på 1,129 mio. kr. håndteres. Endelig beslutning foreslås at afvente det vedtagne budget 2026 i oktober.

Puljer består dels af Klima- og innovationspuljen på 1,8 mio. kr. og dels af 2 mio. kr. til bedre sagsbehandling fra budgetforlig 2025 som flyttes til Økonomiudvalget når 1. kvartalsopfølgning 2025 indarbejdes i det tekniske budget 2026 i juni måned.

##### **Kommentarer fra Fag- og LokalMED**

Oplæg til det tekniske budget er fremlagt for hhv. LokalMED og FagMED. Høringssvar er vedhæftet.

##### **Ad 2. Generelle budgetbemærkninger**

Generelle budgetbemærkninger er som bilag.

##### **Ad 3. Takster**

Gebyrblad for parkering er vedlagt som bilag.

##### **Ad 4. Orientering om Teknisk anlægsbudgetforslag**

Økonomiudvalget godkendte den 19. maj 2025 direktionens oplæg til det tekniske anlægsbudgetforslag 2026-2029. Det indgår herefter i det tekniske budgetforslag.
Anlægsbudgetforslaget indeholder overslagsårene fra det vedtagne anlægsbudget 2025-2028 og politiske beslutninger truffet af Byrådet efterfølgende til og med 23. april 2025. Anlægsbudgetforslaget vil efter Økonomiudvalgets godkendelse blive ajourført medbeslutninger til og med Byrådets møde den 25. juni 2025 samt fremskrevet til 2026-niveau.
Anlægsbudgetforslaget kan ses i bilag.

### Klima og resiliensvurdering

Ingen bemærkninger.

### Sagens videre forløb

Sagen skal alene behandles i Teknisk Udvalg.

### Indstilling Teknik- og Miljødirektøren indstiller

**at** det tekniske budget, takster og de generelle budgetbemærkninger godkendes, og

**at** orientering om teknisk anlægsbudget tages til efterretning.

### Beslutning

Godkendt.

Dennis Andersen var fraværende.